Lycaena helle

De Lycaena helle ass eng Päiperleksaart aus der Famill vun de Lycaenidae, der Ënnerfamill vun de Lycaeninae an der Gattung Lycaena.

Op Lëtzebuergesch gëtt e Bloschillernde Feierfalter genanntMestdagh X., L'Hoste L. & Titeux N. (editors) 2024. - Butterflies in Luxembourg: distribution, trends and conservation. Ferrantia 90, Musée national d'histoire naturelle, Luxembourg, 287 p. PDF , op Däitsch Blauschillernder Feuerfalter, op Franséisch Cuivré de la bistorte an op Englesch Violet copper.

 Beschreiwung 
De Falter huet eng Spanwäit vun 22-26 mm.Jean-Pierre Moussus, Thibault Lorin, Alan Cooper: Guide pratique des papillons de jour. Delachaux et Niestlé, Paräis 2022, ISBN 978-2-603-02915-2, S. 209. Op der Uewersäit ass de viischte Flillek orange mat däischterbronger Zeechnung an deen hënneschte Flillek däischterbrong mat orangem Bord. Säin däitschen Numm huet e vun der mof-bloer Faarf, déi op der ieweschter Säit vun de Flilleke bei de Männercher bal déi gesamt Fläch iwwerzitt, bei de Weibercher awer just vereenzelt Flecke bilt. Op der Ënnersäit sinn déi viischt Flilleken orange mat schwaarze Flecken an déi hënnescht gro mat schwaarzen an orangë Flecken.

 Habitat a Verbreedung 
De Lycaena helle kënnt a bléieräiche Fiichtwise mat Bistorta officinalis vir a säi geographescht Verbreedungsgebitt geet vu Mëttel- an Nordeuropa Richtung Oste weider iwwer Westrussland, Sibirien an d'Mongolei bis bei de Floss Amur.
D'Fluchzäit ass zu Lëtzebuerg vun Ufank Mee bis Enn Junihttps://life-eislek.eu/blauschillernder-feuerfalter-lycaena-helle/ Beschreiwung vum Lycaena helle op der Säit vu LIFE Eislek; opgeruff den 03.03.2024., am Allgemenge ka se jee no Héicht a geographescher Breet vun der Regioun tëscht Mee a Juli leien. Seng Raupen erniere sech a Mëtteleuropa haaptsächlech vu Bistorta officinalis ssp. officinalis an a Skandinavien och vu Bistorta viviparum. D'Aart iwwerwantert als Popp.Tom Tolman, Richard Lewington: Die Tagfalter Europas und Nordwestafrikas. 2. Oplo, Franckh-Kosmos, Stuttgart 2012, ISBN 978-3-440-12868-8, S. 92.

 Lycaena helle zu Lëtzebuerg 
Zu Lëtzebuerg kënnt de Lycaena helle just am Éislek vir.natur&ëmwelt a.s.b.l. (Ed.): E Bléck an eis Natur vun A-Z, 1. Oplo, Éditions Guy Binsfeld 2020, ISBN 978-2-9199511-3-0, S. 62f E war eng vun den Zilaarte vum Projet „LIFE Eislek“, dee vun 2012 bis 2017 gelaf ass a bei deem et drëms gaangen ass dem Réckgang vun de Fiichtwisen an de Lëtzebuerger Ardennen entgéintzewierken.https://web.archive.org/web/20240409162048/https://www.naturemwelt.lu/de/project/life-eislek/ Beschreiwung vum Projet „LIFE Eislek“ op der Internetsäit vun natur&ëmwelt; opgeruff den 03.03.2024.https://life-eislek.eu/ Internetsäit vum Projet „LIFE Eislek“ Nom Ofschloss vum Projet goufen d'Moossname fir de Schutz an den Erhalt vum Lycaena helle a sengem Liewensraum am „Aktiounsplan Lycaena Helle“ weidergefouert.https://web.archive.org/web/20240409161801/https://www.naturemwelt.lu/de/project/aktionsplan-lycaena-helle/ Beschreiwung vum „Aktionsplan Lycaena Helle“ op der Internetsäit vun natur&ëmwelt; opgeruff den 03.03.2024.

D'Aart ass an den Annexen II a IV vun der Flora-Fauna-Habitat-Direktiv vun der EU opgelëscht an domat streng geschützt.https://eur-lex.europa.eu/legal-content/DE/TXT/?uri=CELEX%3A01992L0043-20130701 Consolidéierten Text vun der Direktiv 92/43/CEE; opgeruff den 03.03.2024.

 Literatur 
 Habel, J., M. Meyer & T. Schmitt (eds), 2014: Jewels in the Mist. A synopsis on the highly endangered butterfly species the Violet Copper, Lycaena helle. Pensoft Publishers, 235 S.

 Kuckt och 
 Lëscht vun den Dagfalteren zu Lëtzebuerg
 Lëscht vu lëtzebuergeschen Insektennimm

 Um Spaweck 

 Lepiforum e. V. Taxonomie a Fotoen

Kategorie:Lycaenidae
Kategorie:Päiperleken zu Lëtzebuerg